Nobeta Azadîye ya ke 25ê hezîrana 2012î de bajarê Strasbourgî yê Fransa de semedê azadîya fîzîkîye ya Rayberê Şarê Kurdî Abdullah Ocalanî dîyaye destpêkerdene serra 10. de dewam kena. Hewteyê 473. de koma kurdîstanijan a şaristanê Kasselî nobete dewr girewte.
Nameyê çalakîkeran ser o eşkerayîye ameye dayene û ame vîrvistene ke Abdullah Ocalan 22 serrî yo binê tecrîdêkê giranî de yo. Eşkerayîye de grevê vêşanîye yê tepişteyan, kampanê Mexmûr û Lavrioyî û xoverdayîşê gerîlayan ame selamkerdene.
Eşkerayîye de bale ameye antene girîngîya yewîya neteweyîye ya kurdan ser û bêvengîya Yewîya Ewropa û CPTyî ameye şermezarkerdene.
Çalakîkeran veng da ke Erdogan wa mehkemeyanê mîyanneteweyîyan de bêro muhamekerdene.
